Sog‘liqni saqlash vazirligi O‘zbekistonda yana 31 kishiga koronavirus infeksiyasidan zararlanish tashxisi qo‘yilgani haqida xabar berdi. «2020 yil 13 aprel soat 10:00 holatiga ko‘ra, O‘zbekistonda koronavirus infeksiyasi qayd etilganlar soni 896 nafarni tashkil qilmoqda», deyiladi vazirlik xabarida. Eslatib o‘tamiz, O‘zbekistonda koronavirusdan zararlanish bilan bog‘liq ilk holat 15 mart kuni qayd etilgandi. 11-12 aprel kunlari bemorlar soni 98 nafardan o‘sdi. Shu vaqtgacha 66 kishi kasallikdan sog‘aydi, 4 kishi vafot etdi.